Kossageit byrjar oftast sem litlar blöðrur sem rofna auðveldlega og við það myndast gulleitt hrúður sem situr fast . Engir verkir eru á sýkingarsvæðinu og önnur einkenni eru lítil sem engin . Greining fæst í flestum tilfellum við skoðun hjá lækni . Ef kossageit er mjög útbreidd getur sýklalyfjameðferð með töflum eða eða lyfi á fljótandi formi reynst nauðsynleg . Aðgerðir til að forðast smit Góður handþvottur ásamt því að nota alltaf sitt eigið handklæði eða einnota pappírsþurrkur er mjög mikilvægur þáttur í að stöðva útbreiðslu smits . Einnig er mikilvægt að klippa neglur á höndum en bakteríur geta leynst og dafnað undir nöglum .